Bernice West kraai steeds koning op Top-20Jay is terug met ŉ splinternuwe enkelsnit, “Ry hom soos ŉ rental”. Die liedjie is geskryf deur Ernest Lamprecht, Riaan Benade, Georic Lomas en Paulo Azevedo en betree vandeesweek die Maroela Media Afrikaanse Top-20 in die 19de plek. Karen Zoid, Early B en Neil Sandilands klim hierdie week ŉ paar plekke op die trefferparade en is tans in die tiende posisie met die snit “Toe die wêreld stil gaan staan”. Bernice West bly vir die tweede week in die no. 1-posisie met “Sonop-blom”. In vandeesweek se Maroela Media Afrikaanse Top-20 is daar nege snitte wat styg en ses wat daal, vier wat onveranderd bly en een nuwe enkelsnit wat dié week sy toetrede maak.